Document ID: 32004R0924

Uredba Komisije (ES) št. 924/2004
z dne 29. aprila 2004
o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in o razveljavitvi Uredbe (ES) št. 2465/96 [1], kakor je bila spremenjena z Uredbo Sveta (ES) št. 2204/2003 [2], in zlasti člena 11(b) Uredbe,
ob upoštevanju naslednjega:
(1) Priloga IV k Uredbi (ES) št. 1210/2003 navaja seznam fizičnih in pravnih oseb, javnih teles ali subjektov, povezanih z režimom nekdanjega predsednika Saddama Husseina, na katere se nanaša zamrznitev sredstev in ekonomskih virov v okviru te uredbe.
(2) Odbor za sankcije Varnostnega sveta Združenih narodov se je 7. aprila 2004 odločil za spremembo seznama, ki navaja Saddama Husseina in druge visoke uradnike nekdanjega iraškega režima, njihove ožje družinske člane in subjekte v njihovi lasti ali pod njihovim nadzorom ali pod nadzorom oseb, ki delujejo v njihovem imenu ali po njihovih navodilih, za katere bi morala veljati zamrznitev finančnih sredstev in ekonomskih virov. Prilogo IV je zato treba ustrezno spremeniti.
(3) Za zagotovitev učinkovitosti ukrepov, predvidenih s to uredbo, mora ta uredba začeti veljati takoj -
SPREJELA TO UREDBO:
Člen 1
Priloga IV k Uredbi (ES) Št. 1210/2003 se spremeni v skladu s Prilogo k tej uredbi.
Člen 2
Ta uredba začne veljati z dnem objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2004

Labels: 11
5
13
18
15